**Vnútorná smernica 7/2019**

## Základnej školy s materskou školou, Rosina 624

**o príspevku na stravovanie v Školskej jedálni pri ZŠ s MŠ č. 624, 013 22 Rosina**

1. **Úvodné ustanovenie**

**Predmetom vnútorného predpisu je určenie výšky príspevku, spôsob a termín platby, ďalšie podmienky úhrady stravného, výšky dotácie na podporu výchovy k stravovacím návykom žiaka a príspevku na režijné náklady v školskej jedálni od zákonného zástupcu žiaka (príspevok), zamestnancov škôl, školských zariadení a iných fyzických osôb.**

1. **Spôsob a forma stravovania**

Školská jedáleň (ŠJ) poskytuje stravovanie deťom, žiakom, zamestnancom školy a iným fyzickým osobám so súhlasom zriaďovateľa a príslušného regionálneho úradu verejného

zdravotníctva za čiastočnú úhradu nákladov na nákup potravín podľa vekových kategórii stravníkov a nadväznosti na odporúčané výživové dávky. Školská jedáleň je uzatvorené školské stravovacie zariadenie, ktoré zabezpečuje stravovanie pre deti v materskej škole (výdajná školská jedáleň - alokované pracovisko Základnej školy s materskou školou, Rosina 624). Zabezpečuje sa vývozom v termoizolačných nádobách v čase: desiata - 8,30 hod., obed - 11,00 hod. a olovrant sa pripravuje vo výdajni.

Vnútorná smernica vychádza z § 139 a nasled. zákona č. 245/2008 Z. z. o výchove a vzdelávaní (školský zákon) a o zmene doplnení niektorých zákonov, ako i zo zákona

č. 544/2010 Z. z. o dotáciách v pôsobností Ministerstva práce, sociálnych vecí a rodiny SR v znení neskorších predpisov.

## Výška stravného a podmienky úhrady poplatkov spojených so stravovaním

Výška stravného je stanovená v súlade s finančným pásmom, ktoré definuje § 140 ods. 13 školského zákona, určujúcim rozpätie nákladov na nákup potravín na jedno jedlo podľa vekových kategórií stravníkov platným od 1.5.2023. Finančné pásmo (3. pásmo) je zhodné pre

všetky vekové kategórie stravníkov. Zákonný zástupca dieťaťa alebo žiaka uhrádza výšku finančného príspevku na stravovanie vo výške nákladov na nákup potravín podľa vekových kategórií stravníkov a na úhradu režijných nákladov, ktorú určil zriaďovateľ vo VZN Obce Rosina 1/2023.

Úhrada nákladov na stravovanie v materskej škole (MŠ) je formou poštového poukazu alebo bankovým prevodom. Číslo účtu ŠJ IBAN: SK24 0200 0000 0000 1843 5432.

V základnej škole (ZŠ) sa nevystavujú poštové poukážky. Rodič si musí sledovať konto stravníka a vždy ku 15. dňu v mesiaci zaplatí stravné v plnej výške. Zákonný zástupca dieťaťa/žiaka je povinný vyplniť tlačivo - zápisný lístok stravníka, ktoré je prístupné na webovej stráne školy v sekcii Školská jedáleň pri nástupe do ŠJ a uhradiť výšku zálohovej platby 20,-€. Zápisný lístok stravníka treba odovzdať vedúcej ŠJ. Úhrada rodiča je určená na nákup potravín a režijné náklady (suma je špecifikovaná v článku V. tejto smernice). Z tejto sumy sa bude priebežne sťahovať výška úhrady za odobratú stravu žiakom v danom mesiaci. Ak platí rodič stravu priamo zo svojho účtu uvádza meno dieťaťa/žiaka, nie rodiča, triedu a variabilný symbol, ktorý mu je pridelený pri prihlásení sa na stravu.

**Bez dotácie: Príloha č. 1 - Bez dotácie:**

**Tretie pásmo - finančné pásmo A**

|  |  |  |  |  |  |  |
| --- | --- | --- | --- | --- | --- | --- |
| **Materská škola, stravníci od 2 – 5 rokov** | | | | | | |
| **Desiata** | **Obed** | **Olovrant** | **Réžia** | **Spolu** | **Dotácia** | **Úhrada rodiča** |
| **0,50 €** | **1,20 €** | **0,40 €** | **0,40 €** | **2,50 €** | **0 €** | **2,50 €** |

|  |  |  |  |  |  |  |
| --- | --- | --- | --- | --- | --- | --- |
| **Materská škola – predškolská dochádzka, posledný ročník** | | | | | | |
| **Desiata** | **Obed** | **Olovrant** | **Réžia** | **Spolu** | **Dotácia** | **Úhrada rodiča** |
| **0,50 €** | **1,20 €** | **0,40 €** | **0,40 €** | **2,50 €** | **1,40 €** | **1,10 €** |
| **0,50 €** | **1,20 €** | **0,40 €** | **0,40 €** | **2,50 €** | **0 €** | **2,50 €**  /čl. č.4, odst.9/ |

|  |  |  |  |  |
| --- | --- | --- | --- | --- |
| **Základná škola, stravníci od 6 – 11 rokov (1. stupeň)** | | | | |
| **Obed** | **Réžia** | **Spolu** | **Dotácia** | **Úhrada rodiča** |
| **1,70 €** | **0,40 €** | **2,10 €** | **2,10 €** | **0,00 €** |
| **1,70 €** | **0,40 €** | **2,10 €** | **0 €** | **2,10 €**      /čl. č.4, odst.9/ |

|  |  |  |  |  |
| --- | --- | --- | --- | --- |
| **Základná škola, stravníci od 11 – 15 rokov (2. stupeň)** | | | | |
| **Obed** | **Réžia** | **Spolu** | **Dotácia** | **Úhrada rodiča** |
| **1,90 €** | **0,40 €** | **2,30 €** | **2,30 €** | **0,00 €** |
| **1,90 €** | **0,40 €** | **2,30 €** | **0 €** | **2,30 €**       /čl. č.4, odst.9/ |

**Tretie pásmo - finančné pásmo B**

|  |  |
| --- | --- |
| **Zamestnanci a cudzí stravníci** | |
| **Obed** | **Úhrada** |
| **4,50 €** | Výška príspevku na režijné náklady na jedno hlavné jedlo určí riaditeľ školy prepočtom skutočných nákladov na mzdy a prevádzku školskej jedálne za predchádzajúci kalendárny rok. |

## Prihlasovanie a odhlasovanie zo stravy

Prihlasovanie a odhlasovanie obeda v MŠ sa uskutočňuje telefonicky alebo osobne u vedúcej ŠJ na tel. č. 041/5983474 alebo elektronicky prostredníctvom internetového portálu [www.strava.cz,](http://www.strava.cz/) heslo je u vedúcej ŠJ. V ZŠ sa prihlasovanie a odhlasovanie obedov uskutočňuje len prostredníctvom internetového portálu. Za včas neodhlásenú stravu bude zálohová platba znížená **v plnej výške** t.j. o náklady na nákup potravín a režijné náklady/deň. Ukončenie stravovania je zákonný zástupca dieťaťa, žiaka povinný nahlásiť e-mailom na adresu: [jedalen@skolarosina.sk](mailto:jedalen@skolarosina.sk) alebo telefonicky na číslo 0417234094 – školská jedáleň.

V prípade neprítomnosti žiaka v škole je povinnosťou zákonného zástupcu odhlásiť dieťa zo stravy **deň vopred do 14,00 hod., predchádzajúceho dňa**. Obed do obedára je možné odobrať iba prvý deň náhleho ochorenia dieťaťa. V prípade spoločenských akcií organizovaných školou budú všetci zúčastnení žiaci hromadne odhlásení z obedov (lyžiarsky výcvik, škola v prírode, výlety) príslušným učiteľom základnej školy na základe menného zoznamu doručeného v dostatočnom časovom predstihu minimálne 3 dni vopred vedúcej školskej jedálne.

Úhrada zákonného zástupcu dieťaťa/žiaka sa znižuje o poskytnutú dotáciu k stravovacím návykom, iba v prípade, ak sa dieťa/žiak zúčastní výchovno-vzdelávacieho procesu v škole aj keď sa zúčastní 1 vyučovacej hodiny alebo školskej akcie.

Škola používa pri evidencii stravníkov a odobratej stravy program spoločnosti Verejnej informačnej služby s.r.o. – VIS PLZEŇ.

## Čipový systém

Strava sa v školskej jedálni poskytuje na základe zosnímania čipu, ktorý si zakúpi stravník po prihlásení sa na stravu. Hodnota čipu je 4,80 €. V prípade straty čipu je stravník povinný opäť zakúpiť čip vo výške 4,80 €. Zákonný zástupca dieťaťa/žiaka uhradí platbu za stravu a réžiu mesačne vopred do 15. dňa v mesiaci. V prípade nezaplatenia stravného s poplatkom za réžiu, žiakovi nebude poskytnutá strava. Dieťa/žiak bude až do zaplatenia stravného odhlásený zo stravovania.

## Diétne stravovanie

V školskej jedálni sa nepripravujú diétne jedlá. Ak sa dieťa/žiak musí diétne stravovať tiež má nárok na štátnu dotáciu, túto dotáciu vyplatí zriaďovateľ obec Rosina zákonnému zástupcovi. Ten je povinný predložiť zriaďovateľovi lekárske potvrdenie od odborného lekára, špecialistu (gastroenterológ, diabetológ, imunológ...). Následne obec poukáže dotáciu na účet rodiča a to spätne za predchádzajúci mesiac podľa počtu dní, ktorých sa dieťa/žiak zúčastnil výchovnovzdelávacieho procesu.

## Preplatky

O preplatky za neodobratú stravu stravník (rodič) požiada po ukončení stravovania, tlačivo - žiadosť o vrátenie preplatku - je zverejnené na internetovej stránke školy v časti „Školská jedáleň“.

Ak stravník (rodič) nepožiadal o vrátenie preplatku písomne ani neposkytol vedúcej ŠJ číslo účtu, na ktorý mu má byť preplatok vrátený a ani iným spôsobom nespolupracoval vo veci vrátenia preplatku, základná škola bude postupovať podľa ustanovenia § 107 Občianskeho zákonníka, podľa ktorého sa právo na vydanie plnenia vrátenia preplatku premlčí za tri roky. Po uplynutí trojročnej premlčacej doby môže škola tieto preplatky stravného použiť na bežné výdavky školskej jedálne.

## Stravovanie zamestnancov školy, školských zariadení a iných fyzických osôb

Školská jedáleň zabezpečuje stravovanie dospelých osôb - zamestnancov ZŠ, MŠ, školského klubu detí a ŠJ podávaním jedného hlavného jedla – obed.

Cena jedného jedla: **4,50 € /**finančná norma 2,40 + réžia 2,10 € / zamestnávateľ prispieva na jedno jedlo **55%** z ceny **obeda – 2,40 €,** zamestnanec uhrádza **1,40 - €** z toho prispieva zamestnávateľ zamestnancovi zo sociálneho fondu **= 0,60 €.**  Režijné náklady hradí zamestnávateľ po predložení interného dokladu vypracovaného vedúcou ŠJ po ukončení mesiaca na základe počtu vydaných obedov pre všetkých

zamestnancov. Výška režijných nákladov na jedno hlavné jedlo pre zamestnancov a iné fyzické

osoby sa vypočíta podľa skutočných výdavkov za predchádzajúci rozpočtový rok na mzdy, prevádzku ŠJ a počtom vydaných obedov za predchádzajúci rok. Výška režijných nákladov sa prepočíta každý rok na základe údajov z koncoročnej uzávierky. Školská jedáleň poskytuje stravovanie aj iným osobám - cudzí stravníci, ktorí uhrádzajú celú hodnotu jedla **4,50 €.**

## 9. Záverečné ustanovenie

Tento vnútorný predpis bol vydaný v súlade s VZN Obce Rosina č.1/2023. Platnosť nadobúda dňom 1. 5. 2023.

RNDr. Vasil Dorovský riaditeľ školy